**STOVYKLAUTOJO PRIĖMIMO Į STOVYKLĄ**

**S U T A R T I S**

2022 m. \_\_\_\_\_\_\_\_\_\_ mėn. \_\_\_ d.

Lietuvos skautų sąjunga, įm. k. 190748749, adr. Pylimo 11-1, Vilnius, el. paštas info@skautas.lt, atstovaujama *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vienetas, vieneto vadovo pareigos, vardas ir pavardė)*, veikiančios pagal Lietuvos skautų sąjungos vyr. skautininkės įgaliojimą Nr. \_\_\_\_\_\_\_, (toliau – **Stovyklos organizatorius**) iš vienos pusės, ir nepilnamečio asmens stovyklos dalyvio (toliau – **Stovyklautojas**) tėvas / motina / globėjas (reikiamą žodį pabraukti), atstovaujanti (-s) Stovyklautojo interesams,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, kontaktinis telefonas)

(toliau – **Stovyklautojo atstovas**) iš kitos pusės, toliau Stovyklos organizatorius ir Stovyklautojo atstovas kiekvienas atskirai vadinami Šalimi, o abu kartu – Šalimis, sudaro šią sutartį (toliau – **Sutartis**):

1. **SUTARTIES OBJEKTAS**

Stovyklos organizatorius įsipareigoja Stovyklautojo atstovui priimti šio atstovaujamą sūnų / dukrą / globotinį (reikiamą žodį pabraukti)

(vaiko vardas, pavardė galininko linksniu)

į Stovyklos organizatoriaus organizuojamą skautų stovyklą \_\_\_\_\_\_\_\_\_\_\_\_ (*pavadinimas*), vyksiančią \_\_\_\_\_\_\_\_\_\_\_\_\_ (*stovyklos data*) stovyklavietėje \_\_\_\_\_\_\_\_\_\_\_\_ (*vieta*) (koordinatės LKS-94 koordinačių sistemoje:\_\_\_\_\_\_\_\_).

1. **SUTARTIES ŠALIŲ ĮSIPAREIGOJIMAI**

**1. Stovyklos organizatorius įsipareigoja:**

1.1. organizuoti Stovyklautojo užimtumą, skatinti saviraišką;

1.2. nustatyti racionalų, atitinkantį Stovyklautojo amžių poilsio ir užimtumo režimą;

1.3. užtikrinti Stovyklautojo priežiūrą, sveikas, higienos normas atitinkančias ir saugias sąlygas bei maitinimą, puoselėti darnų vaiko santykį su gamta, propaguoti sveiką gyvenseną;

1.5. teikti Stovyklautojo atstovui informaciją apie Stovyklautojo gyvenimo ir poilsio sąlygas;

1.6. informuoti Stovyklautojo atstovą Stovyklautojui susirgus ar įvykus nelaimingam atsitikimui;

1.7. Stovyklautojo atstovo ir Stovyklautojo pateiktus asmens duomenis naudoti tik šios Sutarties sudarymo ir vykdymo tikslais.

1.8. Vadovautis Sveikatos Apsaugos ministerijos rekomendacijomis kaip saugiai organizuoti vaikų vasaros stovyklas dėl COVID-19.

**2. Stovyklautojo atstovas įsipareigoja:**

2.1. aprūpinti Stovyklautoją stovyklavimo metu reikalingomis priemonėmis;

2.2. aprūpinti Stovyklautoją stovyklavimo metu reikalingais repelentais nuo erkių ir uodų.

2.3. užtikrinti, kad Stovyklautojas į stovyklą iš namų neatsivežtų draudžiamų daiktų: ryšio priemonių, rūkalų, alkoholio ir kitokių kvaišalų;

2.4. atlyginti Stovyklautojo padarytą žalą stovyklai ar stovyklautojams;

2.5. netrukdyti stovyklos programos vykdymui:

2.6. apie savo atvykimą informuoti \_\_\_(vardas, pavardė, kontaktai)\_\_\_. Norint anksčiau pasiimti vaiką iš stovyklos, rašyti prašymą Stovyklos organizatoriui. Vaikui būnant su tėvais / globėjais, atsakomybė už vaiko sveikatą ir saugumą tenka tėvams / globėjams;

2.7.esant poreikiui susisiekti su vaiku, susisiekti per vadovus ar Stovyklos organizatorių;

2.8. leisti Stovyklos organizatoriui patikrinti Stovyklautojo daiktus, šiam atvykus į stovyklą ar esant būtinumui;

1. **KITOS SĄLYGOS**

3.1. Stovyklos organizatorius neatsako už paliktus ar pamestus Stovyklautojo daiktus ir neatlygina dėl to patirtų nuostolių;

3.2. užtikrinant Stovyklautojo saugumą ir stovyklos taisyklių laikymąsi, Stovyklos organizatorius turi teisę patikrinti Stovyklautojo atsivežtus daiktus ir, esant būtinumui, juos laikinai paimti iš Stovyklautojo. Išvykstant iš stovyklos, daiktai grąžinami Stovyklautojui ar Stovyklautojo atstovui;

3.3. už piktybinį stovyklos vidaus tvarkos taisyklių pažeidinėjimą, atsisakymą dalyvauti programoje Stovyklos organizatorius turi teisę pašalinti Stovyklautoją iš stovyklos, apie tai pranešdamas Stovyklautojo atstovui bei negrąžindamas sumokėtų pinigų už stovyklavimą.

1. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

4.1. Sutartis įsigalioja nuo jos pasirašymo dienos ir galioja iki sutartyje nurodytos datos.

4.2. Stovyklos organizatorius turi teisę vienašališkai nutraukti sutartį dėl sutartyje numatytų Stovyklautojo įsipareigojimų nevykdymo ir išsiųsti Stovyklautoją iš stovyklos jai nepasibaigus, jei Stovyklautojas nesilaikys stovyklos taisyklėse numatytų reikalavimų.

4.3. Stovyklautojo atstovas turi teisę nutraukti sutartį pagal Stovyklos organizatoriui pateiktą motyvuotą prašymą.

4.4. Sutartis laikoma nutraukta vienai iš Šalių pareiškus apie jos nutraukimą arba pažeidus Sutarties sąlygas.

Sutartis sudaryta dviem egzemplioriais, turinčiais vienodą juridinę galią (po vieną kiekvienai Šaliai).

1. **INFORMACIJA APIE DUOMENŲ TVARKYMĄ**

Stovyklos organizatorius yra (bus) šia sutartimi pateikiamų Stovyklautojo ir Stovyklautojo atstovo asmens duomenų valdytojas. Stovyklos organizatoriaus kontaktiniai duomenys pateikiami šioje Sutartyje aukščiau. Stovyklos organizatorius tvarkys nurodytus asmens duomenis šios Sutarties sudarymo ir vykdymo tikslais, taip pat stovyklos organizavimo ir Stovyklos organizatoriui taikomų teisinių prievolių vykdymo tikslais. Stovyklautojas tvarkys Stovyklautojo ir Stovyklautojo atstovo asmens duomenis tiek laiko, kiek būtina nurodytiems tikslams, bet ne ilgiau kaip 1 (vienerius) metus nuo Sutarties sudarymo dienos, nebent įstatymai ar kiti teisės aktai numato ilgesnį privalomą šių duomenų saugojimo laikotarpį. Stovyklos organizatorius neperduoda asmens duomenų trečiosioms šalims, nebent yra gautas Stovyklautojo ar Stovyklautojo atstovo sutikimas atskleisti asmens duomenis, arba duomenis perduoti įpareigoja teisės aktai. Stovyklautojas ir Stovyklautojo atstovas, kaip duomenų subjektai, turi teisę: (i) susipažinti su savo asmens duomenimis ir kaip jie yra tvarkomi (teisė susipažinti); (ii) reikalauti ištaisyti, arba, atsižvelgiant į asmens duomenų tvarkymo tikslus, papildyti neišsamius asmens duomenis (teisė ištaisyti); (iii) reikalauti savo duomenis sunaikinti arba sustabdyti savo duomenų tvarkymo veiksmus (išskyrus saugojimą) (teisė sunaikinti ir teisė būti pamirštam); (iv) reikalauti, kad asmens duomenų valdytojas apribotų duomenų tvarkymą (teisė apriboti); (v) teisę į duomenų perkėlimą (teisė perkelti); (vi) nesutikti su asmens duomenų tvarkymu tiesioginės rinkodaros tikslais; (vii) atšaukti duotus sutikimus dėl asmens duomenų tvarkymo tais tikslais, kuriais sutikimai buvo pateikti; (viii) pateikti skundą Valstybinei duomenų apsaugos inspekcijai (www.ada.lt).

**SUTARTIES ŠALIŲ PARAŠAI**

Stovyklos organizatorius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Stovyklautojo atstovas

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)